

**ประกาศ สถานีตำรวจภูธรเกาะช้าง**

**เรื่อง นโยบายต่อต้านการรับสินบน (Anti-Bribery Policy)**

**.............................................................**

 ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ มาตรา 128 วรรคหนึ่ง ได้กำหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอัน อาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือ ข้อบังคับ ที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน อื่นใด โดย ธรรมจรรยา ตามหลักเกณฑ์และจำนวนที่คณะกรรมการ ป.ป.ช. กำหนด และประมวลจริยธรรมข้าราชการ ตำรวจ พ.ศ.2564ข้อ 2 (2) ซื่อสัตย์สุจริต ปฏิบัติหน้าที่ตามกฎหมาย ระเบียบแบบแผนของสำนักงานตำรวจ แห่งชาติ ด้วยความโปร่งใส ไม่แสดงออกถึงพฤติกรรมที่มีนัยเป็นการแสวงหาประโยชน์โดยมิชอบ รับผิดชอบต่อ หน้าที่สิทธิมนุษยชน มีความพร้อมรับการตรวจสอบและรับผิด มีจิตสำนึกที่ดี คำนึงถึงสังคม และข้อ 2(4) คิดถึง ประโยชน์ส่วนรวมมากกว่าประโยชน์ส่วนตัว มีจิตสาธารณะ ร่วมมือ ร่วมใจ และเสียสละในการทำประโยชน์เพื่อ สวนรวมและสร้างสรรค์ให้เกิดประโยชน์สุขแก่สังคม ประกอบกับแผนการปฏิรูปประเทศด้านการป้องกันและ ปราบปรามการทุจริตและประพฤติมิชอบ (ฉบับปรับปรุง) กำหนดกิจกรรมปฏิรูปที่สำคัญ กิจกรรมที่ 4 พัฒนา ระบบราชการไทยให้โปร่งใส ไร้ผลประโยชน์ เป้าหมายที่ 1 ข้อที่ 1.1 ให้หน่วยงานรัฐทุกหน่วยประกาศเป็น หน่วยงานที่เจ้าหน้าที่รัฐทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy)

 ดังนั้น เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม (Conflict of Interest) การรับสินบน ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่สถานี ตำรวจภูธรเกาะช้าง จึงกำหนดแนวทางการปฏิบัติในการต่อต้านการรับสินบน (Anti-Bribery Policy) และ การไม่รับของขวัญ ของกำนัล หรือประโยชน์อื่นใด (No Gift Policy) จากการปฏิบัติหน้าที่ โดยมีรายละเอียด ดังนี้

๑. วัตถุประสงค์

๑.๑ เพื่อป้องกัน หรือลดโอกาสในการรับสินบน ผลประโยชน์ทับซ้อนในรูปแบบต่างๆ แก่

ข้าราชการตำรวจในสังกัดสถานีตำรวจภูธรเกาะช้าง

๑.2. เพื่อส่งเสริมให้ข้าราชการตำรวจในสังกัดสถานีตำรวจภูธรเกาะช้าง มีจิตสำนึกในการ

ปฏิเสธ การรับของขวัญและของกำนัลทุกชนิดจากการปฏิบัติหน้าที่

๑.3. เพื่อสร้างวัฒนธรรมองค์กรคุณธรรมและโปร่งใส (Organization of Integrity) ของ

ระบบ ราชการให้เข้มแข็งและยั่งยืน

๑.4. เพื่อกำหนดมาตรการ แนวทาง และกลไกในการป้องกันการให้/รับสินบนหรือประโยชน์

อื่น ใด

๑.5. เพื่อกำหนดแนวทางการรับค่ารับรอง หรือของขวัญของผู้บริหารและข้าราชการตำรวจ

/1.6 เพื่อสนับสนุน...

ใน สังกัด สถานีตำรวจภูธรเกาะช้าง ให้เป็นไปตามกฎหมายและระเบียบข้อบังคับที่เกี่ยวข้อง

๑.6. เพื่อสนับสนุนและยกระดับการดำเนินการภายใต้ยุทธศาสตร์ชาติแผนแม่บทภายใต้

ยุทธศาสตร์ชาติ และแผนการปฏิรูปประเทศด้านการป้องกันและปราบปรามการทุจริตและประพฤติมิชอบ รวมทั้งเป็นส่วนหนึ่งของแนวทางในการประเมินคุณธรรมและความโปร่งใสในหน่วยงานภาครัฐ (Integrity and Transparency Assessment : ITA)

**2.ขอบเขตการบังคับใช้**

ใช้บังคับกับข้าราชการตำรวจในสังกัด สถานีตำรวจภูธรเกาะช้าง ทุกนาย

**๓.คำนิยาม**

**“สินบน”** หมายถึง ทรัพย์สินหรือประโยชน์อย่างอื่นที่ให้แก่บุคคลเพื่อให้ผู้นั้นกระทำการหรือ

ละ เว้น ไม่กระทำการอย่างใดในตำแหน่งหน้าที่ไม่ว่าการนั้นชอบหรือมิชอบด้วยกฎหมาย ตามที่ผู้จ่ายเงินสินบน ต้องการ รวมถึงการรับของขวัญของกำนัล (Gift) ค่าอำนวยความสะดวก เครื่องแสดงไมตรีจิต การรับบริจาค การรับเลี้ยง และ ประโยชน์ในลักษณะเดียวกัน เมื่อมีการเสนอ การให้ หรือรับที่สามารถพิจารณาเป็นเหตุเป็น ผลได้ว่าคือ สินบน และ รวมถึงการให้หรือรับกันภายหลัง (การรับของขวัญ จากการปฏิบัติหน้าที่ จะแตกต่าง จากการรับ โดยธรรมจรรยา ซึ่งหมายถึงการรับทรัพย์สินหรือประโยชน์อื่นใดอันอาจคำนวณเป็นเงินได้จากบุคคล ที่ให้กันในโอกาส เทศกาล หรือ วันสำคัญ ดังนั้น การรับของขวัญ ของกำนัล หรือสินน้ำใจจากการปฏิบัติหน้าที่ อาจเป็นการรับสินบน)

 **“ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่”** หมายความว่า

เงิน ทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจาก เงินเดือน รายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุญาต หรือ การอื่นใดในการปฏิบัติหน้าที่ให้เป็นไปในลักษณะที่เอื้อประโยชน์ไปในทางทุจริตต่อผู้ให้ของขวัญ ทั้งในอดีตหรือ ในขณะรับ หรือในอนาคต

**“ทรัพย์สิน”** หมายถึง ทรัพย์และวัตถุที่ไม่มีรูปร่าง ซึ่งอาจมีราคาและอาจถือครองเอาไว้ได้

เช่น เงิน บ้าน รถยนต์ หุ้น

**“การรับทรัพย์สินหรือประโยชน์อื่นใดโดยธรรมจรรยา”** หมายถึง การรับทรัพย์สินหรือ

ประโยชน์อื่นใดจากญาติหรือจากบุคคลที่ให้กันในโอกาสต่างๆ โดยปกติตามขนบธรรมเนียมประเพณีหรือ วัฒนธรรมหรือให้กันตามมารยาทที่ปฏิบัติกันในสังคม

**“ญาติ”** หมายถึง บุพการี ผู้สืบสันดาน พี่น้องร่วมบิดามารดา หรือร่วมบิดาหรือมารดา

เดียวกัน ลุง ป้า น้า อา คู่สมรส ผู้บุพการีหรือผู้สืบสันดานของคู่สมรส บุตรบุญธรรมหรือผู้รับบุตรบุญธรรม

**“ประโยชน์อื่นใด”** หมายถึง สิ่งที่มีมูลค่า ได้แก่การลดราคา การรับความบันเทิง การรับ

บริการ การรับการฝึกอบรม หรือสิ่งอื่นใดในลักษณะเดียวกัน

 **“การปฏิบัติหน้าที่”** หมายความว่า เป็นการกระทำหรือการปฏิบัติหน้าที่ของเจ้าหน้าที่รัฐ

ในตำแหน่ง ที่ได้รับการแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง หรือให้รักษาราชการแทน ในหน้าที่ใด หน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตำรวจที่กฎหมายได้กำหนด อำนาจ หน้าที่ไว้หรือเป็นการกระทำไปตามอำนาจหน้าที่ที่กฎหมายระบุไว้ให้มีอำนาจหน้าที่ของตำรวจ

**“ผู้บังคับบัญชา”** หมายความว่า ผู้ที่มีอำนาจหน้าที่ในการสั่งการ กำกับ ติดตาม และ

/ตรวจสอบ...

ตรวจสอบ เจ้าหน้าที่ตำรวจในสังกัด

 **“ผู้ใต้บังคับบัญชา”** หมายถึง ข้าราชการตำรวจในสังกัด สถานีตำรวจภูธรเมืองชัยนาททุก

นาย นอกเหนือจากผู้บังคับบัญชา

**๔.แนวปฏิบัติในการป้องกันการรับสินบน**

4.1. ห้ามมิให้ข้าราชการตำรวจในสังกัดสถานีตำรวจภูธรเกาะช้าง ทุกนาย เข้าไปมีส่วน

เกี่ยวข้องในการให้หรือรับสินบนทุกรูปแบบไม่ว่าทางตรงหรือทางอ้อม

4.2. ห้ามมิให้ข้าราชการตำรวจในสังกัดสถานีตำรวจภูธรเกาะช้างทุกนาย เรียกร้องหรือรับ

สินบนเพื่อประโยชน์ส่วนตนหรือประโยชน์ของบุคคลอื่น

4.3. ให้ถือปฏิบัติตามนโยบายการต่อต้านการทุจริตคอร์รับชัน โดยไม่เข้าไปเกี่ยวข้องกับการ

ทุจริตคอร์รับชันไม่ว่าจะโดยทางตรงหรือทางอ้อม

4.4. การปฏิบัติงานในหน้าที่ให้ถือปฏิบัติตาม ข้อบังคับ ระเบียบวินัยตำรวจ และกฎหมายที่

เกี่ยวข้อง อย่างเคร่งครัด

4.5. ไม่กระทำการใดๆ ที่เข้าข่ายเป็นการให้หรือรับสินบน

4.6. กำกับดูแลให้ดำเนินการการเบิกค่าใช้จ่ายของหน่วยงานในสังกัดเป็นไปตามกฎหมาย

กฎ ระเบียบที่เกี่ยวข้องโดยเคร่งครัด

4.7. การรับเงินบริจาคหรือเงินสนับสนุนไม่ว่าจะเป็นเงิน วัตถุ หรือทรัพย์สิน แก่กิจกรรม

หรือ โครงการใด ต้องปฏิบัติตามข้อบังคับ ระเบียบ ประกาศ อย่างเคร่งครัด และมีใบเสร็จรับเงินหรือหลักฐานการรับ เงินประกอบรายงานทุกครั้ง

4.8. การรับทรัพย์สินหรือประโยชน์อื่นใด โดยธรรมจรรยา ให้ข้าราชการตำรวจในสังกัด

สถานี ตำรวจภูธรเกาะช้าง ทุกนาย ให้ถือปฏิบัติตามประกาศ คณะกรรมการป้องกันและปราบปรามการทุจริต แห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานของรัฐ พ.ศ. 2563 อย่างเคร่งครัด

**๕. มาตรการลงโทษ/การฝ่าฝืนแนวทางการปฏิบัติ**

5.1 การฝ่าฝืนไม่เป็นปฏิบัติตามนโยบายนี้ อาจถูกดำเนินการทางวินัยหรือดำเนินคดีอาญา

หรือ กฎหมาย อื่นที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทำผิดหรือรับทราบว่ามีการกระทำผิด แต่ไม่ดำเนินการจัดการให้ถูกต้อง ซึ่งมีบทลงโทษทางวินัยจนถึงขั้นให้ไล่ออกจากราชการ

5.2 การไม่ได้รับรู้ถึงประกาศนโยบายฉบับนี้และ/หรือกฎหมายที่เกี่ยวข้องไม่สามารถใช้เป็น

ข้ออ้าง ในการไม่ปฏิบัติตามได้

 5.3 ผู้บังคับบัญชาตามคำสั่งกรมตำรวจ ที่ 1212/2537 ลงวันที่ 1 ตุลาคม 2537 มี

อำนาจ หน้าที่ในการกำกับ ดูแล ให้ผู้ใต้บังคับบัญชาที่อยู่ในปกครองให้ยึดถือและปฏิบัติตามนโยบายนี้อย่างเคร่งครัด

**6.มาตรการการติดตามตรวจสอบ**

6.๑ ผู้กำกับการสถานีตำรวจภูธรเกาะช้าง ประกาศเจตจำนงในการบริหารหน่วยงาน อย่าง

ซื่อสัตย์ สุจริต โปร่งใส และเป็นไปตามหลักธรรมาภิบาลที่ดี โดยเผยแพร่ประชาสัมพันธ์ให้ข้าราชการตำรวจใน สังกัด และผู้มีส่วนได้ส่วนเสียภายนอกทราบ

/6.2 ให้ผู้บังคับ...

6.2 ให้ผู้บังคับบัญชาตามคำสั่งกรมตำรวจ ที่ 1212/2537 ลงวันที่ 1 ตุลาคม 2537

มีอำนาจ หน้าที่ ในการกำกับ ติดตาม และตรวจสอบเจ้าหน้าที่ตำรวจผู้ใต้บังคับบัญชาที่อยู่ในปกครอง ในสังกัด ให้ปฏิบัติ ตน เป็นไปตามประกาศฉบับนี้ กรณีพบการกระทำที่ฝ่าฝืนประกาศฉบับนี้ ให้รายงานผู้กำกับการสถานี ตำรวจภูธรเกาะช้าง ทราบโดยเร็ว

6.3 สถานีตำรวจภูธรเกาะช้าง จัดให้มีการทบทวนและปรับปรุงแนวทางการปฏิบัติตามความ

เหมาะสมหรือตามการเปลี่ยนแปลงของปัจจัยต่างๆที่มีนัยสำคัญ

6.4 ให้ฝ่ายอำนวยการ สถานีตำรวจภูธรเกาะช้าง จัดทำข้อมูลสถิติการการรับสินบน หรือ

การรับ ของขวัญหรือประโยชน์อื่นใดจากการปฏิบัติหน้าที่ พร้อมทั้งปัญหา อุปสรรค รายงานให้ผู้กำกับการสถานีตำรวจ ภูธรเกาะช้าง ทราบทุกไตรมาส

**7.ช่องทางการร้องเรียน/แจ้งเบาะแส**

7.1. ศูนย์รับแจ้งเบาะแสการทุจริตและประพฤติมิชอบ ที่ทำการ สถานีตำรวจภูธรเกาะช้าง

7.2. ทางไปรษณีย์ สถานีตำรวจภูธรเกาะช้าง เลขที่ 6/4 หมู่ 2 ตำบลเกาะช้าง อำเภอเกาะช้าง จังหวัด ตราด รหัสไปรษณีย์ 23170

7.3. ทางโทรศัพท์ หมายเลข ๐-๓๙๕๘-๖๑๙๑

7.4. ทางโทรสาร หมายเลข ๐-๓๙๕๘-๖๑๒๐

7.5. ทาง Email : kohchang@p2.go.th

7.6. เว็บไซต์ สถานีตำรวจภูธรเกาะช้าง https://kohchang.trat.police.go.th/

**8. มาตรการคุ้มครองผู้ร้องเรียน/ผู้แจ้งเบาะแสและการรักษาความลับ**

**8.1 มาตรการคุ้มครองผู้ร้องและพยาน**

8.๑.1 การพิจารณาข้อร้องเรียน ให้กำหนดชั้นความลับและคุ้มครองผู้เกี่ยวข้องตาม

ระเบียบ ว่าด้วยการ รักษาความลับของทางราชการ พ.ศ.๒๕๔๔ และการส่งเรื่องให้หน่วยงานพิจารณานั้น ผู้ให้ข้อมูลและ ผู้ร้องอาจจะได้รับความเดือนร้อน เช่น ข้อร้องเรียนกล่าวโทษข้าราชการในเบื้องต้นให้ถือว่าเป็นความลับทาง ราชการ หากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชี้ พยานบุคคลแน่นอนเท่านั้น

การแจ้งเบาะแสผู้มีอิทธิพลต้องปกปิดชื่อและที่อยู่ผู้ร้อง หากไม่ปกปิดชื่อที่อยู่ของผู้

ร้อง จะต้อง แจ้งให้หน่วยงานที่เกี่ยวข้องทราบและให้ความคุมครองแก่ผู้ร้องดังนี้ “ให้ผู้บังคับบัญชาใช้ดุลพินิจสั่งการตาม สมควรเพื่อคุมครองผู้ร้อง พยาน และบุคคลที่ให้ข้อมูลในการสืบสวนสอบสวน อย่าให้ต้องรับภัยหรือความไม่เป็น ธรรมที่อาจเกิดมาจากการร้องเรียน การเป็นพยานหรือการให้ข้อมูลนั้น” กรณีมีการระบุชื่อผู้ถูกกล่าวหา จะต้อง คุ้มครองทั้งฝ่ายผู้ร้องและผู้ถูกร้อง เนื่องจากเรื่องยังไม่ได้ผ่านกระบวนการตรวจสอบข้อเท็จจริงและอาจเป็นการ กลั่นแกล้งกล่าวหาให้ได้รับความเดือดร้อนและเสียหายได้ และกรณีผู้ร้องร้องเรียนระบุในคำร้องขอให้ปกปิด หรือไม่ประสงค์ให้เปิดเผยชื่อผู้ร้องเรียน หน่วยงานต้องไม่เปิดเผยชื่อผู้ร้องให้หน่วยงานผู้ถูกร้องทราบ เนื่องจากผู้ ร้องอาจจะได้รับความเดือดร้อนตามเหตุแห่งการร้องเรียนนั้นๆ

8.1.๒ เมื่อมีการร้องเรียน ผู้ร้องและพยานจะไม่ถูกดำเนินการใดๆ ที่กระทบต่อ

หน้าที่การงาน หรือการดำรงชีวิต หากจำเป็นต้องมีการดำเนินการใดๆ เช่น การแยกสถานที่ทำงานเพื่อป้องกันมิให้ผู้ร้อง พยาน และผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องและพยาน

/8.1.๓ ข้อร้อง...

 8.1.๓ ข้อร้องขอของผู้เสียหาย ผู้ร้อง หรือพยาน เช่น การขอย้ายสถานที่ทำงาน

หรือวิธีการใน การป้องกันหรือแก่ไขปัญหา ควรได้รับการพิจารณาจากบุคคลหรือหน่วยงานที่รับผิดชอบตามความเหมาะสม

8.1.๔ ให้ความคุ้มครองผู้ร้องเรียนไม่ให้ถูกกลั่นแกล้ง

8.2 มาตรการคุ้มครองผู้ถูกกล่าวหา

8.2.1 ในระหว่างการพิจารณาข้อร้องเรียนยังไม่ถือว่าผู้ถูกกล่าวหามีความผิด ต้อง

ให้ความเป็น ธรรมและให้ได้รับการปฏิบัติเช่นเดียวกับบุคคลอื่น

8.2.2 ให้โอกาสผู้ถูกกล่าวหาในการชี้แจงข้อกล่าวหาอย่างเต็มที่ รวมทั้งสิทธิในการ

แสดง เอกสาร/พยานหลักฐาน

 ประกาศ ณ วันที่ 28 ธันวาคม พ.ศ. 2566

 พันตำรวจเอก

 (วัลลภ กังธาราทิพย์)

 ผู้กำกับการสถานีตำรวจภูธรเกาะช้าง